To Hell & Gone – Staproete
Hierdie roete volg dieselfde pad as die 4x4 ryroete. Die 4x4 boekie se inligting word as verwysing gebruik. Dit bevat baie inligting en stories wat interessant is.
Dit is ongeveer 11 km in en weer 11 km terug. Mooiste tyd vir blomme in die fynbos is waarskynlik in lente en vroee somer.
Stappers ry self met hul eie voertuig tot by die vertrekpunt aan die bokant van die Bosluiskloof pas.
Hierdie is n bergfynbosgebied en die aantrekkingskrag is dat dit een van die ou inwoners van Gamkaskloof ("Die Hel" ) se uitloop-voetpaadjies was om voorrade te koop of na Ladismith te stap. Heel aan die oostekant eindig die paadjie by die bokant van die sg. "Leer" en bied dit n onverbeterde uitsig oor die vallei van die Hel. Van die geboue onder is sigbaar sowel as die zig-zag-pad in na die Hel in die Ooste - van die Swartbergpas se kant af. Die pas is in 1962 gebou – n hele eeu na die pad deur Bosch Luys Kloof gebou was.
Die 4x4 boekie bevat baie inligting en stories. Hier volg sy inhoud, bietjie aangepas. Lekker stap! Daar word koedoe, gemsbokke en ribbokke aangetref.